„Caracatița nucleară” a Rusiei își extinde tentaculele în toată lumea. Reactoarele, moneda de schimb cu care Putin câștigă noi prieteni
Guvernul din Bangladesh spune că centrala nucleară pe care Rusia o construiește în vestul țării o va ajuta să își rezolve problemele legate de aprovizionarea cu energie electrică și penele de curent care afectează grav economia. Dar, pentru Moscova, uriașul proiect de dezvoltare are și un alt obiectiv: să lege cele două țări pentru mulți ani de acum înainte și să extindă influența Kremlinului în Bangladesh, așa cum a făcut-o în alte națiuni care nu au capacități nucleare proprii, relatează Financial Times.